**Ministru kabineta noteikumu projekta**

„**Sabiedriskas nozīmes pakalpojumu sniegšanas saistību uzlikšanas kārtība valsts nozīmes civilās aviācijas lidlaukam” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par aviāciju” 27.2panta trešā daļa.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Tā kā valstī ir nepieciešamība nodrošināt tādu sabiedriski svarīgu funkciju izpildi kā meklēšana un glābšana, civilmilitārās sadarbības atbalsta sniegšana un citu funkciju izpilde, (tas ir, nodrošināt tos likuma „Par aviāciju” 27.2 panta pirmajā daļā minētos pakalpojumus, kas ir nepieciešami minēto sabiedriski svarīgu funkciju veikšanas nodrošināšanai, ko lidlauks bez papildus finansējuma nevar nodrošināt, Saeima 2014.gada 2.oktobrī pieņēma likumprojektu „Grozījumi likumā „Par aviāciju””, kas paredz, ka valsts un pašvaldība valsts nozīmes civilās aviācijas lidlaukiem var uzlikt sabiedriskas nozīmes pakalpojumu saistības minēto funkciju veikšanas nodrošināšanai (turpmāk - sabiedriski svarīgu funkciju veikšanas atbalsta saistības) un Ministru kabinetam noteikt to uzlikšanas un ar minēto saistību izpildi saistīto izdevumu kompensācijas kārtību. Līdz šim sabiedriskas nozīmes pakalpojumu sniegšanas saistību uzlikšanas kārtība bija noteikta tikai pakalpojumiem noteikta regulāro gaisa pārvadājumu apjoma un lidojumu regularitātes nodrošināšanai, ja tas nepieciešams valsts un tās reģionu sasniedzamības un attīstības nodrošināšanai, bet tirgus attiecīgajā jomā nav spējīgs to īstenot. Šo kārtību regulē Ministru kabineta 2011.gada 23.augusta noteikumos Nr.661 „Noteikumi par lidostai uzliekamām sabiedriskas nozīmes pakalpojumu sniegšanas saistībām”” (turpmāk – MK noteikumi Nr. 661), atbilstoši Eiropas Komisijas noteiktajai kārtībai par pakalpojumiemvispārēju tautsaimniecības interešu nodrošināšanai. Lai izpildītu Saeimas doto uzdevumu un noteiktu kārtību sabiedriskas nozīmes pakalpojumu saistību uzlikšanai, lai nodrošinātu tādu sabiedriski svarīgu funkciju veikšanu kā meklēšana un glābšana (ārpus valsts nozīmes civilās aviācijas lidlauka teritorijas), civilmilitārās sadarbības atbalsta sniegšana un citu sabiedriski svarīgu funkciju, kas aptver jūras akvatorijas apsekošanu, medicīniska  nolūka gaisa pārvadājumus, aviācijas palīdzības sniegšanu iedzīvotājiem stihisku nelaimju (katastrofu) seku likvidēšanā - nelaimes skarto rajonu apsekošana, novērošana, iedzīvotāju evakuēšana, pārtikas produktu, apģērbu, medikamentu, aprīkojuma, būvmateriālu un citu materiālu piegāde, valsts pārvaldes iestāžu kopīgās mācības, kurās iesaistīti arī to rīcībā esošie gaisa kuģi, meža dzīvnieku vakcināciju izpildi, Satiksmes ministrija sagatavoja Ministru kabineta noteikumu projektu, kas paredzēja attiecīgus grozījumus MK noteikumos Nr.661 (VSS – 960). Minētā projekta saskaņošanas laikā tika secināts, ka šādu saistību noteikšana ir jāparedz atsevišķos Ministru kabineta noteikumos.Minētajos Ministru kabineta noteikumos ir paredzēts noteikt:- ko noteikumu projekta ietvaros saprot ar sabiedriskas nozīmes sabiedriskas nozīmes pakalpojumu sniegšanas saistībām;- ka noteikumi tiek attiecināti uz valsts nozīmes civilās aviācijas lidlaukiem, kuru vidējais gada satiksmes apjoms divu finanšu gadu laikā pirms pakalpojumu sniegšanas saistību uzlikšanas un arī uzlikto sabiedriski svarīgu funkciju veikšanas atbalsta saistību nodrošināšanas periodā nepārsniedz 200 000 pasažieru, tajā skaitā, lidlaukiem, kuri pagaidām neapkalpo regulārus lidojumus, bet nākotnē to varētu darīt; - kuras ministrijas un pašvaldības valsts nozīmes civilās aviācijas lidlaukam var uzlikt sabiedriski svarīgu funkciju veikšanas atbalsta saistības; - būtiskas sastāvdaļas, kuras ir obligāti jāiekļauj līgumā, ar kuru valsts nozīmes civilās aviācijas lidlaukam uzliek sabiedriski svarīgu funkciju veikšanas atbalsta saistības; - ka valsts un pašvaldība kompensē izmaksas, kas lidlaukam rodas, izpildot minētās sabiedriski svarīgu funkciju veikšanas atbalsta saistības. Ar šīm kompensācijām valsts gadījumā saprot dotāciju, kas noteikta valsts budžetā likumā kārtējam gadam vai attiecīgās ministrijas valsts pamatfunkciju īstenošanai valsts budžetā paredzētie līdzekļi, savukārt pašvaldību gadījumā pašvaldību budžetā šim mērķim paredzētā dotācija kārtējam gadam;- nosacījumus, lai nepieļautu sabiedriskas nozīmes pakalpojumu sniegšanas līgumā noteikta regulāro gaisa pārvadājumu apjoma un lidojumu regularitātes nodrošināšanas un sabiedriski svarīgu funkciju veikšanas atbalsta saistību uzlikšanas līgumā ietverto pasākumu dubultu finansēšanu;- ka kompensācijas par izmaksām, kas lidlaukam rodas, sniedzot pakalpojumus uzlikto sabiedriski svarīgu funkciju veikšanas atbalsta saistību līguma ietvaros un ko lidlauks nenodrošinātu, ja tam nebūtu uzliktas sabiedriski svarīgu funkciju veikšanas atbalsta saistības, apmēru katrā konkrētā gadījumā aprēķina, ņemot vērā pakalpojumu saistību aprakstā noteikto prasību un standartu nodrošināšanas faktiskās izmaksas; - ka, ja sabiedriski svarīgu funkciju veikšanas atbalsta saistības uzliek kopīgi vairākas ministrijas un pašvaldība, tās sabiedriski svarīgu funkciju veikšanas atbalsta saistību līgumā paredz nosacījumus par plānotā kompensācijas apmēra sadalījumu starp līguma slēdzējiem un vienojas par katras līgumslēdzējas puses atbildību par izmaksājamo kompensāciju atbilstību pakalpojumu sniegšanas saistību aprakstā noteiktajam;- ja lidlauks bez uzliktajām sabiedriski svarīgu funkciju veikšanas atbalsta saistībām veic saimniecisko darbību vai tam ir uzliktas sabiedriskas nozīmes saistības noteikta apjoma regulāru lidojumu apjoma un regularitātes nodrošināšanai, tas nodrošina ar sabiedriski svarīgu funkciju veikšanas atbalsta saistību uzlikšanas līguma izpildi saistīto izdevumu atsevišķu uzskaiti.  |
|  | Projekta izstrādē iesaistītās institūcijas | Satiksmes ministrija, Aizsardzības ministrija, Iekšlietu ministrija, Finanšu ministrija, Ventspils pilsētas dome, SIA „Ventspils lidosta”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts nozīmes civilās aviācijas lidlauki, SIA „Aviasabiedrība „Liepāja”” lidlauks, SIA „Ventspils lidosta” lidlauks, Aizsardzības ministrija, Iekšlietu ministrija, Satiksmes ministrija, Vides aizsardzības un reģionālās attīstības ministrija, Ventspils pilsētas dome, Liepājas pilsētas dome.  |
| 2. | Tiesiskā regulējuma ietekme uz tautsaimniecību un administratīvo slogu | Ar noteikumu projektu tiek noteikta kārtība, kādā valsts un pašvaldība nepieciešamības gadījumā var uzlikt valsts nozīmes civilās aviācijas lidlaukam sabiedriski svarīgu funkciju veikšanas atbalsta saistības, un noteikta kārtība, kādā var tikt kompensēti ar saistību izpildi radušies izdevumi. Konkrēti kādu sabiedriski svarīgu funkciju un kādā apmērā nodrošināšanai būs nepieciešams iesaistīt valsts nozīmes civilās aviācijas lidlauku, uzliekot sabiedriski svarīgu funkciju veikšanas atbalsta saistības, tiks noteikts vadoties no ministrijas, kas valstī atbild par konkrētās funkcijas nodrošināšanu vai funkcijas uzlikšanā ieinteresētās pašvaldības darbības vai attīstības pamatnostādnēs, stratēģijā vai plānos noteiktā. Plānošanas dokumentu izstrāde tiek veikta attiecīgās ministrijas vai pašvaldības funkciju nodrošināšanas finansēšanas ietvaros. Sabiedriski svarīgu funkciju nodrošināšanai būs jāsagatavo sabiedriski svarīgu funkciju veikšanas atbalsta saistību uzlikšanas līgums, lidlauka administrācijai, kā jebkurā citā līgumā, noteiktajā termiņā jānodrošina pakalpojuma sniegšana un izdevumu uzskaite savukārt saistību uzlicējam ir jāizvērtē lidlauka iesniegtā informācija par faktiski sniegtajiem pakalpojumiem attiecīgās funkcijas nodrošināšanai un jāpārbauda izdevumu atbilstība faktiski paveiktajam. Gan ministrijās, gan pašvaldībās, gan lidostu administrācijās ir personāls, kas ikdienā nodarbojas ar līgumu sagatavošanu un slēgšanu, izpildīto darbu uzraudzību un grāmatvedības funkciju veikšanu. Līdz ar to noteikumu projektā paredzēto funkciju izpildi nodrošinās esošais personāls, ministrijas vai pašvaldības finansēšanai piešķirto līdzekļu ietvaros.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 2011.gada 20.decembra Eiropas Komisijas Lēmums par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (Publicēts ES Oficiālajā Vēstnesī 2012.gada 11.janvārī 2012/21/ES). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 2011.gada 20.decembra Eiropas Komisijas Lēmums par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (Publicēts ES Oficiālajā Vēstnesī 2012.gada 11.janvārī 2012/21/ES) (turpmāk - EK lēmums 2012/21/ES); |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| EK lēmuma 2012/21/ES 2.panta 1.punkta e) apakšpunkts. | Noteikumu projekta 4.punkts. | Tiesību norma izpildīta pilnībā. | Stingrākas prasības netiek piemērotas. |
| EK lēmuma 2012/21/ES 4.panta a) apakšpunkts. | Noteikumu projekta 6.1. un 6.7. apakšpunkts. | Tiesību norma izpildīta pilnībā. | Stingrākas prasības netiek piemērotas. |
| EK lēmuma 2012/21/ES 2.panta2.punkts | Noteikumu projekta 6.7. apakšpunkts. | Tiesību norma izpildīta pilnībā. | Stingrākas prasības netiek piemērotas. |
| EK lēmuma 2012/21/ES 4.panta c) apakšpunkts. | Noteikumu projekta 6.3. apakšpunkts. | Tiesību norma izpildīta pilnībā | Stingrākas prasības netiek piemērotas. |
| EK lēmuma 2012/21/ES 4.panta b) apakšpunkts. | Noteikumu projekta 6.2.apakšpunkts. | Tiesību norma izpildīta pilnībā. | Stingrākas prasības netiek piemērotas. |
| EK lēmuma 2012/21/ES 4.panta d) apakšpunkts. | Noteikumu projekta 6.4.apakšpunkts un 9.punkts.. | Tiesību norma izpildīta pilnībā. | Stingrākas prasības netiek piemērotas. |
| EK lēmuma 2012/21/ES 4.panta e) apakšpunkts. | Noteikumu projekta 6.6.apakšpunkts. | Tiesību norma izpildīta pilnībā. | Stingrākas prasības netiek piemērotas. |
| EK lēmuma 2012/21/ES 4.panta f) apakšpunkts. | Noteikumu projekta 6.8.apakšpunkts. | Tiesību norma izpildīta pilnībā. | Stingrākas prasības netiek piemērotas. |
| EK lēmuma 2012/21/ES 6.panta 1.punkts.  | Noteikumu projekta 6.4.apakšpunkts.  | Tiesību norma izpildīta pilnībā. | Stingrākas prasības netiek piemērotas |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Lēmuma Nr. 2012/21/ES preambulas 14.punktā ir noteikts, ka instrumenta veidi dažādās dalībvalstīs var atšķirties, bet tajā būtu jānorāda vismaz attiecīgie uzņēmumi, uzlikto sabiedrisko pakalpojumu sniegšanas pienākumu precīzs saturs, ilgums un vajadzības gadījumā darbības teritorija, jebkādu ekskluzīvu vai īpašu tiesību piešķiršana un būtu jāapraksta kompensācijas mehānisms un parametri, lai noteiktu kompensāciju, novērstu un atgūtu jebkādu iespējamu kompensācijas pārmaksu. Lai nodrošinātu pārredzamību saistībā ar šā lēmuma piemērošanu, pilnvarojumā būtu arī jāiekļauj atsauce uz to. Attiecīgi esam šo rīcības brīvību izmantojuši gatavojot noteikumu projektu un ietvēruši tajā Lēmuma Nr. 2012/21/ES prasības, kas obligāti jāietver sabiedriskas nozīmes pakalpojumu saistību uzlikšanas pilnvarojumā. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Stingrākas prasības netiek piemērotas. |
| Cita informācija | Nav. |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts sabiedrības informēšanai ievietots Satiksmes ministrijas mājas lapā. |
| 2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav. |
|  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Iekšlietu ministrija, Vides aizsardzības un reģionālās attīstības ministrija, Satiksmes ministrija, Ventspils pilsētas dome, Liepājas pilsētas dome, SIA „Ventspils lidosta”, SIA „Aviasabiedrība „Liepāja””. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. Gan ministrijās, gan pašvaldībās, gan lidostu administrācijās ir personāls, kas ikdienā nodarbojas ar līgumu sagatavošanu un slēgšanu, izpildīto darbu uzraudzību un grāmatvedības funkciju veikšanu. Līdz ar to noteikumu projektā paredzēto funkciju izpildi nodrošinās esošais personāls.  |
| 3. | Cita informācija | Nav. |

Anotācijas III, IV un V sadaļas 2.tabula – projekts šīs jomas neskar.

Satiksmes ministrs A.Matīss

Vīza: valsts sekretārs K.Ozoliņš

11.06.2015. 13:00

1763

Jansone 67028258

zanete.jansone@sam.gov.lv